
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2005. gada 1. marta noteikumos Nr. 149 "Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Ir pieņemti dokumenti, kuri ir saistoši Latvijai: Eiropas Komisijas 2025.gada 30.jūlija deleģētais lēmums (ES) 2025/2187 ar ko attiecībā uz kvalifikāciju apliecinošiem dokumentiemun apmācību kursu nosaukumiem groza Eiropas Parlamenta un Padomes Direktīvu 2005/36/EK (izziņots ar dokumenta numuru C(2025) 5066) (turpmāk - lēmums Nr. 2187), Eiropas Komisijas 2024. gada 5. marta deleģētais lēmums (ES) 2024/1395, ar ko attiecībā uz kvalifikāciju apliecinošiem dokumentiem un apmācību kursu nosaukumiem groza Eiropas Parlamenta un Padomes Direktīvu 2005/36/EK (izziņots ar dokumenta numuru C(2024) 1357) (turpmāk - lēmums nr. 1395), Eiropas Komisijas 2023. gada 23. maija deleģētais lēmums (ES) 2023/2383 par Eiropas Parlamenta un Padomes Direktīvas 2005/36/EK grozījumiem un labojumiem, kas attiecas uz kvalifikāciju apliecinošiem dokumentiem un apmācību kursu nosaukumiem (izziņots ar dokumenta numuru C(2023) 3276) (turpmāk - lēmums Nr. 2383). Ministru kabineta noteikumu projekts "Grozījumi Ministru kabineta 2005. gada 1. marta noteikumos Nr. 149 "Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu""  (turpmāk - noteikumu projekts) ir izstrādāts, lai Latvijas tiesību aktos būtu iestrādātas lēmumā Nr. 2187 noteiktās tiesību normas, ņemot vērā, ka šis deleģētais lēmums satur arī lēmumā Nr. 1395 un lēmumā Nr. 2383 noteikto.
1.2. Mērķis
Mērķa apraksts
Noteikumu projekta mērķis ir nodrošināt Latvijas tiesību aktu aktualitāti un atbilstību Eiropas Parlamenta un Padomes 2005.gada 7.septembra direktīvai 2005/36/EK par profesionālo kvalifikāciju atzīšanu (turpmāk - direktīva 2005/36/EK), kurā veikti grozījumi ar deleģēto lēmumu Nr. 2187. Tas dos iespēju atzīt profesionālo kvalifikāciju vecmātes profesijā, piemērojot speciālo profesionālās kvalifikācijas atzīšanas sistēmu personām, kurām šādas tiesības nosaka direktīva 2005/36/EK.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2005. gada 1. marta noteikumi Nr. 149 "Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu" (turpmāk - noteikumi Nr. 149) ir noteikti ārvalstīs izdoti vecmātes kvalifikāciju apliecinošie dokumenti atbilstoši direktīvas 2005/36/EK V pielikuma 5.5.2. punktā noteiktajiem kvalifikācijas dokumentiem vecmātes profesijā, kuriem tiek piemērota speciālā profesionālās kvalifikācijas atzīšanas sistēma saskaņā ar likumā "Par reglamentētajām profesijām un profesionālās kvalifikācijas atzīšanu" noteikto. 
 
Problēmas un risinājumi
Problēmas apraksts
Noteikumi Nr. 149 ir neatbilstoši direktīvas 2005/36/EK V pielikuma 5.5.2. punktā noteiktajiem kvalifikācijas dokumentiem vecmātes profesijā, jo tajos iztrūkst ar lēmumu Nr. 2187 apstiprinātie kvalifikācijas dokumentu nosaukumi. Ja tiks saņemti profesionālās kvalifikācijas atzīšanas iesniegumi, kuriem pievienoti šādi kvalifikācijas dokumenti, institūcijām, kas izsniedz profesionālās kvalifikācijas atzīšanas apliecības, nebūs tiesiska pamata pozitīva lēmuma pieņemšanai. Pretendenti nevarēs īstenot savas tiesības atzīt profesionālo kvalifikāciju saskaņā ar direktīvā 2005/36/EK noteikto un varēs vērsties Eiropas Savienības tiesā.
 
Risinājuma apraksts
Noteikumu projektā ir paredzēts veikt grozījumus noteikumos Nr. 149 un šo noteikumu pielikumā, jo vairākas Eiropas Savienības dalībvalstis ir paziņojušas par izmaiņām vecmātes profesijas kvalifikācijas dokumentos un šie paziņojumi ir pamats pieņemtajam lēmumam Nr. 2187
Lēmums Nr. 2187 nosaka izmaiņas direktīvas 2005/36/EK V pielikuma 5.5.2. punktā: Beļģijai ir noteikts jauns vecmātes kvalifikāciju apliecinošs dokuments un gads, kad ir jābūt uzsāktām mācībām šī dokumenta saņemšanai; Spānijai ir noteikts jauns vecmātes kvalifikāciju apliecinošais dokuments un tas, ka kopš 2022.gada 1.janvāra to var izsniegt Veselības ministrija; Kiprā ir noteikta jauna kvalifikācija vecmātes profesijā - Dzemdniecības maģistra grāds un to piešķir Kipras Tehnoloģiju universitāte, ja mācības ir uzsāktas no 2016.gada 1.septembra; Luksemburga ir paziņojusi, ka kopš 2012.gada 15.septembra ir mainīts vecmātes kvalifikācijas nosaukums un šo kvalifikāciju piešķirošā institūcija; Portugālei ir noteikta jauna vecmātes kvalifikācija un to piešķirošās institūcijas; Vācijai ir noteikta jauns vecmātes kvalifikācijas nosaukums, institūcija, kas izsniedz šo kvalifikāciju apliecinošo dokumentu, kā arī laiks, kopš kura šī kvalifikācija ir spēkā,  
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32025D2187
ES tiesību akta datums, izdevējinstitūcija, numurs, veids un nosaukums
Eiropas Komisijas 2025.gada 30.jūlija deleģētais lēmums (ES) 2025/2187 ar ko attiecībā uz kvalifikāciju apliecinošiem dokumentiemun apmācību kursu nosaukumiem groza Eiropas Parlamenta un Padomes Direktīvu 2005/36/EK (izziņots ar dokumenta numuru C(2025) 5066) (turpmāk - lēmums Nr. 2187)
Noteikumu projekts pārņem arī jaunus nosacījumus, kas izriet no Eiropas Komisijas 2023. gada 23. maija deleģētā lēmuma (ES) 2023/2383 par Eiropas Parlamenta un Padomes Direktīvas 2005/36/EK grozījumiem un labojumiem, kas attiecas uz kvalifikāciju apliecinošiem dokumentiem un apmācību kursu nosaukumiem (izziņots ar dokumenta numuru C(2023) 3276) (turpmāk - lēmums Nr. 2383), un Eiropas Komisijas 2024. gada 5. marta deleģētā lēmuma (ES) 2024/1395, ar ko attiecībā uz kvalifikāciju apliecinošiem dokumentiem un apmācību kursu nosaukumiem groza Eiropas Parlamenta un Padomes Direktīvu 2005/36/EK (izziņots ar dokumenta numuru C(2024) 1357) (turpmāk - lēmums nr. 1395). Tomēr, tā kā lēmums Nr. 2187 ir pēdējais dokuments, un tajā ir iekļauts lēmumā Nr. 2383 un lēmumā Nr. 1395 noteiktais, līdz ar to tas atsevišķi netiek norādīts, jo šādai informācijai nav juridiskas nozīmes.
Apraksts
Deleģētie lēmumi, ar kuriem tiek grozīti direktīvas 2005/36/EK V pielikumā noteiktie kvalifikāciju apliecinošie dokumenti, kuriem tiek piemērota automātiskā jeb speciālā profesionālās kvalifikācijas atzīšanas sistēma. Deleģētie lēmumi tiek izdoti, balstoties uz Eiropas Savienības dalībvalstu paziņojumiem par to, kādi dokumenti ir jāiekļauj direktīvas 2005/36/EK V pielikumā. 
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Noteikumu projekts ietver arī direktīvas 2005/36/EK grozījumus, kuri veikti saskaņā ar Eiropas Komisijas 2023. gada 23. maija deleģēto lēmumu (ES) 2023/2383 par Eiropas Parlamenta un Padomes Direktīvas 2005/36/EK grozījumiem un labojumiem, kas attiecas uz kvalifikāciju apliecinošiem dokumentiem un apmācību kursu nosaukumiem (izziņots ar dokumenta numuru C(2023) 3276) un Eiropas Komisijas 2024. gada 5. marta deleģēto lēmumu (ES) 2024/1395, ar ko attiecībā uz kvalifikāciju apliecinošiem dokumentiem un apmācību kursu nosaukumiem groza Eiropas Parlamenta un Padomes Direktīvu 2005/36/EK (izziņots ar dokumenta numuru C(2024) 1357).
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Komisijas 2025.gada 30.jūlija deleģētais lēmums (ES) 2025/2187 ar ko attiecībā uz kvalifikāciju apliecinošiem dokumentiemun apmācību kursu nosaukumiem groza Eiropas Parlamenta un Padomes Direktīvu 2005/36/EK (izziņots ar dokumenta numuru C(2025) 5066) (turpmāk - lēmums Nr. 2187)
Noteikumu projekts pārņem arī jaunus nosacījumus, kas izriet no Eiropas Komisijas 2023. gada 23. maija deleģētā lēmuma (ES) 2023/2383 par Eiropas Parlamenta un Padomes Direktīvas 2005/36/EK grozījumiem un labojumiem, kas attiecas uz kvalifikāciju apliecinošiem dokumentiem un apmācību kursu nosaukumiem (izziņots ar dokumenta numuru C(2023) 3276) (turpmāk - lēmums Nr. 2383), un Eiropas Komisijas 2024. gada 5. marta deleģētā lēmuma (ES) 2024/1395, ar ko attiecībā uz kvalifikāciju apliecinošiem dokumentiem un apmācību kursu nosaukumiem groza Eiropas Parlamenta un Padomes Direktīvu 2005/36/EK (izziņots ar dokumenta numuru C(2024) 1357) (turpmāk - lēmums nr. 1395). Tomēr, tā kā lēmums Nr. 2187 ir pēdējais dokuments, un tajā ir iekļauts lēmumā Nr. 2383 un lēmumā Nr. 1395 noteiktais, līdz ar to tas atsevišķi netiek norādīts, jo šādai informācijai nav juridiskas nozīmes.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	lēmums Nr.2187, pielikums, par direktīvas 2005/36/EK V pielikuma 5.5.2. punktu attiecībā uz Beļģiju
 
	noteikumu projekta 1. punkts par noteikumu nr. 149. 2.5.2. apakšpunktu un 2. punkts par pielikuma 2. punktu
 
	Pārņemtas pilnībā
	neparedz stingrākas prasības

	lēmums Nr.2187, pielikums, par direktīvas 2005/36/EK V pielikuma 5.5.2. punktu attiecībā uz Spāniju
	noteikumu projekta 2. punkts par noteikumu nr. 149. pielikuma 26. punktu
	Pārņemtas pilnībā
	neparedz stingrākas prasības

	lēmums Nr.2187, pielikums, par direktīvas 2005/36/EK V pielikuma 5.5.2. punktu attiecībā uz Kipru
	noteikumu projekta 2. punkts par noteikumu nr. 149. pielikuma 13. punktu
	Pārņemtas pilnībā
	neparedz stingrākas prasības

	lēmums Nr.2187, pielikums, par direktīvas 2005/36/EK V pielikuma 5.5.2. punktu attiecībā uz Luksemburgu
	noteikumu projekta 2. punkts par noteikumu nr. 149. pielikuma 16. punktu
	Pārņemtas pilnībā
	neparedz stingrākas prasības

	lēmums Nr.2187, pielikums, par direktīvas 2005/36/EK V pielikuma 5.5.2. punktu attiecībā uz Portugāli
	noteikumu projekta 2. punkts par noteikumu nr. 149. pielikuma 21. punktu
	Pārņemtas pilnībā
	neparedz stingrākas prasības

	lēmums Nr. 2187, pielikums, par direktīvas 2005/36/EK V pielikuma 5.5.2. punktu attiecībā uz Vāciju
	noteikumu projekta 2. punkts par noteikumu nr. 149. pielikuma 29. punktu
	-
	-

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Ar noteikumu projektu tiek pārņemts deleģētajā lēmumā noteiktais attiecībā uz vecmātes kvalifikāciju apliecinošajiem dokumentiem. Attiecībā uz citām profesijām tiks veikti grozījumi šādos Ministru kabineta noteikumos: Ministru kabineta 2005. gada 29. marta noteikumi Nr. 207 "Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu", Ministru kabineta 2005. gada 15. februāra noteikumi Nr. 125 "Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu", Ministru kabineta 2005. gada 10. maija noteikumi Nr. 320 "Noteikumi par veterinārārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu", Ministru kabineta 2017. gada 21. marta noteikumi Nr. 164 "Noteikumi par arhitekta profesionāliem nosaukumiem un izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu", Ministru kabineta 2005. gada 24. maija noteikumi Nr. 351 "Noteikumi par vispārējās aprūpes māsas izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu", Ministru kabineta 2005.gada 15.februāra noteikumi Nr.124 “Noteikumi par farmaceita izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”. 


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts paredz pārēnmt ES tiesību aktā noteiktas tiesību normas, kas Latvijai ir imperatīvas.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

